หุ้นเด่นหุ้นดิ่ง SET50เดือนมกราคม 2559
ณ สิ้นเดือนมกราคม 2559 ดัชนี SET ปิดที่ระดับ 1,300 จุด เพิ่มขึ้น 11.98 จุด หรือบวกไป 0.93% จากสิ้นเดือนธันวาคม 2558 ปิดที่ระดับ 1,288.02 จุด ขณะที่ดัชนีตลาด SET50 เดือนมกราคม 2559 ปิดที่ระดับ 826.21 จุด เพิ่มขึ้น 12.66 จุด หรือบวกไป 1.56% จากเดือนธันวาคม 2558 ปิดที่ระดับ 813.55 จุด
6 ก.พ. 2559

ณ สิ้นเดือนมกราคม 2559 ดัชนี SET ปิดที่ระดับ 1,300 จุด เพิ่มขึ้น 11.98 จุด หรือบวกไป 0.93% จากสิ้นเดือนธันวาคม 2558 ปิดที่ระดับ 1,288.02 จุด ขณะที่ดัชนีตลาด SET50 เดือนมกราคม 2559 ปิดที่ระดับ 826.21 จุด เพิ่มขึ้น 12.66 จุด หรือบวกไป 1.56% จากเดือนธันวาคม 2558 ปิดที่ระดับ 813.55 จุด
นั่นแปลว่า หุ้นขนาดใหญ่ หรือเรียกว่า “หุ้นบลูชิพ” เริ่มกลับมามีเสน่ห์อีกครั้ง ซึ่งสามารถขับเคลื่อนให้ภาพรวมปรับตัวขึ้นมาได้ พร้อมกับผลักดันให้ดัชนีสามารถขึ้นมาทดสอบแนวต้าน 1,300 จุดอีกครั้ง 
ปัจจัยมาจากแรงหนุนการปรับลดอัตราดอกเบี้ย BOJ และราคาน้ำมันที่ฟื้นตัวขึ้น รวมถึงค่าเงินบาทแข็งค่ามาเคลื่อนไหวใกล้ระดับ 35.65 บาทต่อดอลลาร์ฯ ซึ่งแข็งค่าสุดในรอบ 2 เดือน สอดคล้องกับแรงซื้อสุทธิพันธบัตรและหุ้นไทยของนักลงทุนต่างชาติเข้ามา
นอกจากนี้นักลงทุนเข้าไปไล่ซื้อเก็งกำไรในหุ้นรายตัวที่ปรับตัวลงไปเยอะก่อนหน้า ประกอบกับมีข่าวดีของหุ้นแต่ละตัวเข้ามาสนับสนุน
อย่างไรก็ตามเมื่อมี “หุ้นขึ้น” ก็ต้องมี “หุ้นลง” จากแรงเทขายออกมาของนักลงทุน ฉุดให้ดัชนียังคงเคลื่อนไหวไม่ค่อยหวือหวามากนัก เพราะยังอยู่ในกรอบแคบๆ
“ข่าวหุ้นธุรกิจ”จึงรวบรวมข้อมูลราคาหุ้นประจำเดือนมกราคม ว่าหุ้นตัวไหนเป็นหุ้นเด่น ว่าหุ้นตัวไหนเป็นหุ้นดับ และหุ้นตัวไหนไม่มีการเปลี่ยนแปลง ทั้งนี้พบว่า มีหุ้นปรับตัวขึ้นจำนวน 22 ตัว ไม่มีการเปลี่ยนแปลง 2 ตัว และมีหุ้นที่ปรับตัวลง 26 ตัว
– หุ้นที่ปรับตัวขึ้นแรงด้วยสัดส่วน (12% ถึง 3.38%) ได้แก่ KBANK, ADVANC, DTAC, EGCO, AOT, SCB, INTUCH, PTTGC, TU, TPIPL, TMB, CPF, CBG, BA, TRUE, BANPU, BH, KTB, CPALL, DELTA, TCAP และ GLOW
– หุ้นที่ไม่มีการเปลี่ยนแปลง ได้แก่ BBL, HMPRO
– หุ้นที่ปรับตัวลงด้วยสัดส่วน (-17.90% ถึง -0.44%) ได้แก่ TASCO, BLA, SCCC, ROBINS, BCP, CK, BTS, CENTEL, M, ITD, MINT, LH, WHA, SCC, CPN, PS, TTW, JAS, PTT, TOP, BEC, SAWAD, IVL, BDMS, IRPC และ PTTEP
สรุปว่า สถานการณ์ความเคลื่อนไหวของราคาหุ้นบลูชิพ เมื่อเทียบกับช่วงที่ผ่านมาถือว่าดีขึ้นอย่างชัดเจน
เห็นชัดๆ ว่าหุ้นบลูชิพเริ่มกลับมามีเสน่ห์ในปี 2559 
…
 

